Anita Baker

Si Anita Denise Baker (namundag kan Enero 26, 1958) sarong Amerikanong parakanta asin parasurat kanta. Nagpuon an saiyang karera sa mga huring taon kan dekad '70. Kaiba an bandang funk na Chapter 8, si Baker iniluwas an saiyang inot na solo album, The Songstress, kan 1983. Kan 1986, nagtaas sa kasikatan kan pagluwas kan saiyang panduwang platinum-seling na album, an Rapture, na kasali an ginawadan kan  Grammy na single ang "Sweet Love". Siya inaapod na saro sa mga sikat na parakanta kan mga soulful romantic ballads sa panahon kan quiet storm na panahon kan contemporary R&amp;B kan 1980s. Hasta sa taon na 2017, si Baker nanggana na nin walong Grammy Awards asin may limang platinum albums asin sarong gold album. An saiyang vocal range inaapod na contralto.

Kaamayi kan buhay 
Si Anita Baker namundag kan Enero 26, 1958 sa Toledo, Ohio. Kan siya 2-anyos palang, binayaan siya kan saiyang ina asin pinadakula siya kan pamilyang nag-ampon saiya sa Detroit, Michigan. Kan siya 12-anyos palang, an magurang na nag-ampon saiya nagadan, an mga tugang niya na an nagpadakula siya. Kan siya 16-anyos, nagpuon na siya magkanta nin mga R&B sa Detroit nightclubs. Pagkatapos kan sarong pagkanta, nadiskubre siya kan sarong lider kan banda na si David Washington, na nagtao saiya nin alas na mag-audition sa bandang funk na Chapter 8.

Si Baker nagsali sa bandang Chapter 8 kan 1975 asin ang grupo naglibot hanggang sa makakua sinda ning siguradong ugnayan sa Ariola Records kan 1979. Ang inot na album kan grupo, iyo an Chapter 8, na iniluwas sa parehong taon na may mga single na "Ready for Your Love," duet sa pagitan ni Baker asin kairiba niya sa banda na si Gerald Lyles, asin an Baker-led "I Just Want to Be Your Girl." Pagkatapos mabakal an Ariola kan Arista Records kan 1979, Ang Chapter 8 hinali kan ngaran dahil sa pagtubod na si Baker, bilang lider kan grupo, mayo daa nin "star potential." Si Baker nagbalik sa Detroit, asin nagtrabaho bilang tagaserbe sa kakanan asin tagaatubang sa mga hotel hanggang sa kan 1982, si Otis Smith, dating associate kan Ariola, kinumbinse si Baker na magpuon nin karerabilang soloista sa irarom kan bagong ngaran na Beverly Glen label.

Karera sa musika 
Iniluwas ni Baker an saiyang solo album na The Songstress, kan 1983. An album na ini igwang apat na single, iyo an: "No More Tears" asin its B-side, "Will You Be Mine", "Angel" asin "You're the Best Thing Yet". Ang "Angel" naging inot na top-ten single ni Baker, nag-aabot ini sa ikalima sa mga R&B charts sa mga huring bulan kan 1983. "You're the Best Thing Yet" nagsunod sa  R&B top 40 sunod na taon. Dawa sa arog kaning kaamay na pagsikat, nagreklamo si Baker na mayo siyang nareresibeng royalty sa saiyang mga gibo. Dagdag pa igdi, ang label pinapahaloy an mga gibo sa follow-up ni Baker na The Songstress. Kan 1984, matapos an duwang taon, si Baker naghali na sa label asin kinasuhan si Smith, sa pagbalgar kan kontrata kani, kan 1985.  Makalihis an pirang bulan na debate sa korte, ginana ni Baker an kaso kontra kay Smith, asin napagkasunduan na pwede nang mag-rekord sa ibang label si Baker. Nagpirma si Baker sa Warner Music Group - kairiba kan label na Elektra Records kan 1985, asin nagpuon na magtrabaho  sa sunod niyang album. An saiyang Elektra contract tinugutan an parakanta na magkaigwa in kontrol sa paggibo kan saiyang kanta, sarong bagay na dai itinugot saiya kan siya nasa Beverly Glen. Isinali ni Baker an dati niyang ka-banda sa Chapter 8 na saro man na parasurat kanta asin prodyuser na si Michael J. Powell sa saiyang inot na Elektra album.

Personal na buhay 
Inagom ni Baker si Walter Bridgeforth, Jr. kan Disyembre 24, 1988. An duwa nagkasuwayan kan 2005 asin pormal na natapos an divorce duwang taon makalipas. Igwa sindang duwang aking lalaki,sina Walter Baker Bridgeforth (namundag kan Enero 1993) asin Edward Carlton Bridgeforth (namundag kan Mayo 1994). Si Baker ngunyan nakaistar sa California. An saiyang aki na si Walter naglalaog sa Berklee College of Music sa Boston, bilang sarong drum principal, nagkukua ini nin Music Production & Engineering.

Makalipas an sobra pa sa limang taon kan saiyang pagsuway sa agom, si Baker pormal na nag-file kan pagribay kan saiayng apelyido na Bridgeforth para maging Baker sa saiyang pribadong buhay. Dahil sa paggamit niya kan ngaran na Anita Baker sa saiyang propesyon,  an pagribay kan saiyang apelyido dae man nakaapekto sa saiyang karera sa musika.

Mga gawad asin onra 
Kan 2013, si Anita Baker naisali na sa Michigan Rock and Roll Legends Hall of Fame.

BET Awards 
Ang BET Awards itinindog kab 2001 kan Black Entertainment Television para iselebrar an mga African Americans sa musika, pag-arte, karawat, asin iba pang parte kan entertainment kan nakaaging mga taon. Ang Gawad itinatao taon-taon sain ipinapadalan nin live sa BET.

Gawad kan Grammy 
An Grammy Awards iginagawad taon-taon kan National Academy of Recording Arts and Sciences. Si Baker nakaresibe nin 18 nominasyon.

American Music Awards 
An American Music Awards sarong taunang gawad na ginibo ni Dick Clark in 1973.  Si Baker nakaresibe nin siyam (9) na nominasyon.

Soul Train Music Awards 
An Soul Train Music Awards taonang gawad na ipinapahiling sa media nin live an mga onra kan matitibay na Afrikanong-Amerikano sa larangan kan musika asin entertainment, itinindog kan 1987.

Iba pang onra

Discograpiya 

 1983: The Songstress
 1986: Rapture
 1988: Giving You the Best That I Got
 1990: Compositions
 1994: Rhythm of Love
 2004: My Everything
 2005: Christmas Fantasy

Mga paglibot 

 The Rapture Tour (1986/87)
 Giving You the Best World Tour (1988/89)
 Compositions World Tour (1990/91)
 Rhythm of Love World Tour (1994/95)
 Anita Live! (2002/04)
 An Evening with Anita Baker (2007/09)
 Anita Baker Farewell Tour (2018)

Toltolan 

Mga pinaghalian:

 Smith, Jessie (1996). Notable Black American Women: book II. VNR AG. ISBN 978-0-81039-177-2.

Panluwas na takod 

 Anita Baker discography at Discogs
 Anita Baker on IMDb 
 Anita Baker at SoulTracks
 Anita Baker Music Videos at Anita Baker Music

Mga parakanta